Лакуна Койл
Лакуна Койл (от италиански – Lacuna (= празен) и от английски – Coil (= спирала)) е италианска готик метъл група, сформирана в Милано, Италия през 1994 г.

Според членовете на групата най-голямо влияние върху музиката им са оказали групи като Paradise Lost, Tiamat, Anathema, Septic Flesh, Black Sabbath, Type O Negative, Imago Mortis, Depeche Mode, In Flames и Amorphis. Албумът им от 2006 година – Karmacode достига до 28 място в класацията Billboard 200. Lacuna Coil са свирили на главните сцени на най-големите хевиметъл фестивали като Ozzfest, Bloodstock Open Air, Wacken Open Air.

История

Формиране и ранни години (1994 – 2001) 
„Лакуна Койл“ е сформирана през 1994 г. от Андреа Феро и Марко Коти Дзелати под името „Слийп ъв Райт“ (Sleep of Right), но скоро след това то бива променено на „Итъриъл“ (Ethereal).

В края на 1997 г. групата подписва договор с компанията „Сенчъри медия“ (Century Media). Окончателно е избрано името „Лакуна Койл“, тъй като се оказва, че „Итъриъл“ принадлежи на друга група.

Първоначално Лакуна Койл се състои от Кристина Скабия (Cristina Scabbia) (вокали), Андреа Феро (Andrea Ferro) (вокали) и Марко Коти Дзелати (Marco Coti Zelati) (бас и клавирни). През 1998 г. групата записва едноименния албум Лакуна Койл и потегля на турне заедно с „Мунспел“ (Moonspell), които също имат сключен договор със „Сенчъри медия“. По време на турнето към групата се присъединяват китаристът Кристиано Милиоре (Cristiano Migliore) и барабанистът Кристиано Моцати (Cristiano Mozzati).

След второ европейско турне към колектива се присъединява китаристът Марко Биаци (Marco Biazzi) и групата записва албума In a Reverie.

Comalies и Karmacode (2002 – 2006) 
През 2002 г. е пуснат в продажба албумът Comalies, който получава одобрителни рецензии от представители на всички под стилове в метъл музиката. Година по-късно пилотният сингъл Heaven's a Lie е многократно пускан по радиостанциите и донася популярност на групата. Сингълът Swamped също става популярен и е включен в озвучаването към видео играта „Vampire: The Masquerade – Bloodlines“. Към двете изпълнения са записани видеоклипове, които след излъчване по MTV, допринасят за разрастващата се популярност на групата.

До 2004 г., албумът Comalies става най-продаваният диск в историята на „Сенчъри медия“. Същата година в промеждутъка на американско и европейско турне групата свири и на „Озфест“ (Ozzfest).

За да се възползват от нарастващата популярност на „Лакуна Койл“, членовете на групата и представители на „Сенчъри медия“, решават да отложат излизането на албума Karmacode до началото на 2006 г. Според официалната Интернет страница на групата отлагането на албума е спомогнало за увеличаване на времето за разработка. На 23 декември 2005 г. в Интернет страницата си групата обявява, че работата по Karmacode е приключена. Скоро след това става известна датата, на която албумът ще бъде пуснат в продажба в САЩ, 4 април 2006. Дебютният сингъл Our truth от албума, става достъпен за покупка на 10 януари 2006 г., а също така е включен в озвучаването към филма „Underworld: Evolution“.

На избрани концерти, по време на турнето си през 2005 г., „Лакуна Койл“ изпълняват две нови песни с работни заглавия „A2“ и „Antonio“. Песента „Our truth“ е една от песните, по това време наричана „Antonio“, а „A2“ е преименувана на „Fragile“ и е включена като първо изпълнение в компилацията Karmacode.

На 20 март 2006 г., две седмици преди датата за разпродажба, албумът Karmacode е качен нелегално в Интернет. В началото на 2006 година, едновременно с излизането на новия албум, „Лакуна Койл“ потегля на турне в Северна Америка заедно с американския хевиметъл певец Роб Зомби. Групата отново свири на „Озфест“, но този път на основната сцена. Групата е ангажирана и за Download Festival през 2006 – тридневен фестивал в Донингтън Парк (Donington Park) в Англия, на който тази година водещите изпълнители са „Metallica“, „Tool“, и „Guns 'n' Roses“.

Състав

Хронология

Дискография

Албуми 
 „In a Reverie“ (1999)
 „Unleashed memories“ (2001)
 „Comalies“ (2002)
 „Karmacode“ (2006)
 „Shallow Life“ (2009)
 „Dark adrenaline“ (2011)
 „Broken Crown Halo“ (2014)
 „Delirium“ (2016)

Лайв албуми 
 "Visual Karma (Body, Mind & Soul) (2008)

Компилации 
 „The EPs“ (2005)
 „Manifestó of Lacuna Coil“ (2008)

EP-та 
 „Lacuna Coil“ (1998)
 „Halflife“ (2000)

Сингли 
 „Heaven's a Lie“ (2002)
 „Swamped“ (2004)
 „Our truth“ (2006)
 „Enjoy the silence“ (кавър на Депеш Мод) (2006)
 „Closer“ (2006)
 „Within me“ (2006)
 „Spellbound“ (2009)
 „I like it“ (2009)
 „I won't tell you“ (2009)
 „Wide awake“ (2009)
 „Trip the Darkness“ (2011)
 „Losing my religion“ (кавър на R.E.M.) (2012)
 „Fire“ (2012)
 „Nothing stands in our way“ (2014)
 „Die & Rise“ (2014)
 „I forgive (But I won't forget your name)“ (2014)
 „The house of shame“ (2016)
 „Delirium“ (2016)
 „Ghost in the mist“ (2016)
 „Naughty Christmas“ (2016)
 „Blood, tears, dust“ (2017)
 „You love me 'cause I hate you“ (2017)

Външни препратки 
 Официален уебсайт
  Lacuna Coil в Encyclopaedia Metallum
 www.allmusic.com
 twitter.com
 www.instagram.com
 commons.wikimedia.org

Италиански алтернативни групи
Италиански метъл групи
Готик метъл групи
Организации в Милано
Култура в Милано
Основани в Италия през 1994 година